ຊາວຍີ່ປຸ່ນຖືສຳຄັນ ການຊ່ອຍເຫຼືອຂອງ ສຫລ ຫຼັງເກີດໄພທຳມະຊາດ
ການຢັ່ງຫາງສຽງ ສະແດງໃຫ້ເຫັນວ່າ ຊາວຍີ່ປຸ່ນໃຫ້ຄວາມສຳຄັນ ຕໍ່ການຊ່ອຍເຫຼືອຂອງສະຫະລັດ ຫຼັງເກີດໄພທຳມະຊາດ
ຊາວຍີ່ປຸ່ນສ່ວນໃຫຍ່ ກ່າວໃນການຢັ່ງຫາງສຽງຄັ້ງໃໝ່ວ່າ ສະຫະລັດ ໄດ້ດຳເນີນການດີກວ່າປະເທດອື່ນໆ ແລະບັນ ດາອົງການຈັດຕັ້ງສາກົນ ໃນການໃຫ້ຄວາມຊ່ອຍເຫຼືອບັນ ເທົາທຸກລຸນຫຼັງທີ່ໄດ້ເກີດແຜ່ນດິນໄຫວແລະຟອງຍັກສຸນາ ມິໃນວັນ ທີ 11 ທັນວາຜ່ານມາ ໂຄງການຢັ່ງທ່າທີຂອງໂລກ ໂດຍສູນກາງຄົ້ນຄວ້າ PEW ທີ່ມີສຳນັກງານຢູ່ສະຫະລັດ ພົບວ່າ 57% ຂອງຊາວຍີ່ປຸ່ນ ຮູ້ສຶກວ່າ ສະຫະລັດ ໄດ້ດຳເນີນການຢ່າງຫຼວງຫຼາຍ ເພື່ອ ໃຫ້ຄວາມຊ່ອຍເຫຼືອແກ່ປະເທດຍີ່ປຸ່ນສົມທຽບໃສ່ກັບ 17% ທີ່ຮູ້ສຶກວ່າແມ່ນສະຫະພາບຢູໂຣບທີ່ຊ່ອຍຫຼາຍ 15% ເວົ້າ ວ່າແມ່ນ ອົງການສະຫະປະຊາຊາດ ແລະ 12% ເຫັນວ່າ ແມ່ນຈີນເປັນຜູ້ຊ່ອຍຫຼາຍ ກອງທັບສະຫະລັດໄດ້ເລີ່ມການປະຕິບັດງານຂະໜາດໃຫຍ່ ທາງທະເລ ທາງອາກາດ ແລະທາງພາກພື້ນດິນ ລຸນຫຼັງທີ່ ໄດ້ເກີດໄພພິບັດ ຢູ່ໃນຍີ່ປຸ່ນ ໂດຍໄດ້ຈັດສົ່ງການຊ່ອຍເຫຼືອ ທາງດ້ານມະນຸດສະທຳແລະການບັນເທົາທຸກໄປໃຫ້ພວກ ທີ່ລອດຊີວິດມາໄດ້ ການປະຕິບັດງານ ຊ່ວຍເຫລືອ ທີ່ມີຊື່ວ່າ Tomadachi ຊຶ່ງໃນພາສາຍີ່ປຸ່ນມີຄວາມໝາຍວ່າ “ເພື່ອນ” ນັ້ນໄດ້ ສິ້ນສຸດລົງໃນຕົ້ນເດືອນເມສາຜ່ານມາ ຄວາມຮູ້ສຶກທີ່ວ່າ ສະຫະລັດເປັນຄົນໃຈກວ້າງໄດ້ເສີມຂະຫຍາຍພາບພົດໂດຍລວມຂອງອະ ເມຣິກາຢູ່ໃນຍີ່ປຸ່ນ ການຢັ່ງຫາງສຽງທີ່ວ່ານີ້ຍັງພົບວ່າ 85% ຂອງພວກທີ່ຖືກຊັກຖາມມີທັດ ສະນະຄວາມເຫັນໄປໃນທາງບວກ ກ່ຽວກັບສະຫະລັດ ສົມທຽບໃສ່ 66% ໃນການສຳຫຼວດ ຄ້າຍຄືກັນນີ້ເມື່ອປີກາຍ